Tässä ohjelmassa: -
Hänen kasvonsa olivat niin vaurioituneet, -
että saatoin vain lukea hänen silmistään kysymyksen, äiti kuolenko?
TOIVO
VOITTO
ELÄMÄ
KÄÄNNEKOHTA Taajuudella
Tervetuloa. Olemme iloisia, että olet kanssamme.
Näin on ja koska haluaisimme tietää, että katsot, tviittaa meille.
Puhumme virittäytymisestä. Monet äänet kilpailevat huomiostamme.
Mitä sinä kuuntelet? - Katson paljon televisiota ja uutisia.
Jotta mieleni rauhoittuisi, minun täytyy rajoittaa katselua.
Itse sanoisin, että kuulen eniten ääntä epätäydellisyydestäni.
Vaimennan sitä Jumalan sanalla -
"Jeesuksen nimessä, Jeesukselle kunnia".
Tunnettu kirjailija ja pastori Robert Morris sanoo, -
että korvansa voi virittää taivaan taajuudelle.
Simisola Okai tapasi hänet selvittääkseen miten.
Robert Morris on Texasin Gateway seurakunnan vanhempi pastori.
Hänen kirjansa ja viikoittainen TV-ohjelmansa -
tavoittavat miljoonia kaikkialla maailmassa.
Hänestä päivittäinen rukous on kristitylle elinehto.
Haluathan nähdä lapsiasi tai lastenlapsiasi säännöllisesti.
Jumala haluaa nähdä ja puhua lapsilleen joka päivä.
Kirjassaan "Frequency" (Taajuus) Robert rohkaisee meitä virittämään -
korvamme Jumalan aalto-alueelle ja kuulemaan Hänen äänensä.
Olet pastorina yhdessä USA:n suurimmista seurakunnista.
Viikoittainen kävijämääränne on n. 30 000.
Kaikki alkoi siitä, kun kuulit Jumalalta yhden tietyn sanan. Kerro siitä.
Näin oli. Puhuimme ystävien kanssa eräästä alueesta Dallasissa, -
jossa halusimme aloittaa seurakunnan.
Ajatus oli meistä hyvä, mutta minut valtasi äkkiä pyhä pelko ja ajattelin, -
että ei riitä, että ajatus on hyvä, vaan sen täytyy olla Jumalan ajatus.
Käytin koko seuraavan päivän rukoillen ja paastoten, ja -
Herra puhui erittäin selvästi. Hän antoi kaksi raamatun paikkaa.
Toinen oli 1 Moos. 35, jossa sanotaan -
"Hän rakensi sinne alttarin ja antoi paikalle nimeksi El-Betel...".
Minulle tämä oli vahvistus siitä, että minun piti muuttaa ja -
rakentaa alttari eli seurakunta, jossa palveltaisiin Jumalaa.
Joku voisi ajatella, että kuulet Jumalan puhetta koska olet pastori.
Kirjassasi sanot, että kuka tahansa voi kuulla Jumalan äänen. Kuinka?
Jeesus sanoo (Joh. 10), että "lampaani kuulevat minun ääneni".
Hän ei sanonut, että "paimeneni".
Minäkin olen lammas ja siksi kuulen Jumalan puhetta.
Lampailla on luontainen kyky kuulla paimentaan.
Israelissa käydessäni minulle kerrottiin -
kuinka joukko paimenia saattaa viedä satoja lampaita laiduntamaan.
Paimenet saattavat istuskella ja jutella keskenään.
Sitten yksi paimenista kajauttaa kutsuäänen ja lähtee kävelemään.
Hänen lampaansa seuraavat häntä. Muut tekevät saman vuorollaan.
Yhtäkään lammasta ei jää laitumelle -
eikä yksikään lammas seuraa vierasta paimenta.
Jumala antoi lampaille kyvyn kuulla paimenensa ääntä.
Hän kutsuu meitä lampaikseen ja sanoo -
"Minun lampaani kuulevat minun ääntäni".
Saimme uudelleensyntymässä kyvyn kuulla Häntä.
Aatami ja Eeva puhuivat Jumalan kanssa -
ennen kuin synti tuli maailmaan.
Jeesus haluaa asettaa meidät uudestaan yhteyteen Jumalan kanssa.
Miten Jumalan äänen voi kuulla?
Ensinnäkin siihen tulee erottaa aikaa, mihin aikaan päivästä tahansa.
Sinun äitinä täytyy ehkä laittaa lapset ensin nukkumaan.
Kuuntele ylistysmusiikki, koska Jumala yhtyy omiensa palvontaan.
Kun VT:ssa profeettaa pyydettiin profetoimaan, -
hän pyysi hakemaan soittajan.
Ylistys ja Jumalan läsnäolo kuuluvat yhteen.
Minä kerron Herralle tarpeeni, rukoilen ja luen Hänen sanaansa.
Yksi käytännöllinen tapa on kirjata ylös mitä ajattelee Jumalan sanovan.
Kun kirjoittaa ylös mitä kuulee ja viettää aikaa Hänen kanssaan, -
oppii tuntemaan Hänen äänensä.
Kun vaimoni Debbie soitti, ennen ID-palvelujen aikaa, -
tunnistin hänet äänestä, koska olin viettänyt aikaa hänen kanssa.
Aika Jumalan ja Hänen sanansa kanssa -
opettavat kuulemaan Hänen äänensä.
Kirjassasi puhut koettelemusten ajoista, jolloin emme kuule Häntä.
Sanot, että meidän tulee luottaa Hänen hiljaisuuteensa.
Läpi raamatun Jumala puhuu ihmisille kuten Abraham -
sanoen "Minä teen sinusta suuren kansan...".
Abraham oli 75-vuotias. Mitään ei ollut tapahtunut kun hän oli 86 v.
Sikäli kuin me tiedämme Jumala ei puhunut väliaikana.
Olisi vaadittu luottamusta, mutta hän vaimonsa kanssa päätti toimia ja -
syntyi lapsi ihmisen tahdosta.
Kiusaus syntyy Jumalan puheen ja sen toteutumisen välisenä aikana.
Jumala halusi heidän vain luottavan.
Hän puhui Abrahamin ollessa 75 ja toteutti sanansa kun tämä oli 100.
Jos on kuullut Herralta ja Hän on laskenut jotain sydämelle, -
on luotettava kunnes asia toteutuu.
Tiedän, että monet katsojat haluavat kuulla Jumalan ääntä.
Rukoiletko, että näin tapahtuu.
Herra kiitos, että olet läpi raamatun puhunut eri henkilöille.
Sekä Vanha että Uusi testamentti ovat täynnä puhettasi ihmisille.
Herra, et olisi luonut meistä puhuvia ja kuulevia olentoja, -
ellet haluaisi olla meihin yhteydessä.
Rukoilen jokaiselle katsojalle uskoa siihen, -
että sinä Herra haluat puhua hänelle.
Johdata katsojia erottamaan aikaa opetellakseen, -
ehkä kirjani avulla tai muuten, tunnistamaan äänesi.
Näin he kuulevat äänesi koskien elämäänsä, -
perhettään tai kutsumustaan. Herra siunaa heitä.
Tartumme sanaasi "Minun lampaani kuulevat minun ääntäni".
Herra sinä olet paimenemme, me olemme lampaitasi.
Jeesuksen nimessä. Aamen.
On lohduttavaa, että Jumala varustaa jokaisen kuulemaan Hänen äänensä.
Erica tarjoaa seuraavaksi rohkaisun minuutin.
Kiitos. Minulla todettiin viime vuonna munasarjasyöpä, -
ja sain 4 kk ajan kemoterapiaa.
Vaikeinta oli mentaalisesti ja emotionaalisesti.
Monet yöt valvoin peläten syövän uusiutuvan ja olevan aggressiivisempi.
Hoitotilanteissa kuulin jopa neljä kertaa uusiutuneesta syövästä.
Pelko kulutti minua niin, että lopulta päätin tarttua Fil. 4 jakeisiin: -
"Älkää olko mistään huolissanne, -
vaan saattakaa aina se, mitä tarvitsette, ...Jumalan tietoon.
Silloin Jumalan rauha, joka ylittää kaiken ymmärryksen,-
varjelee teidän sydämenne ja ajatuksenne...".
Tilanteeni ei ole muuttunut, mutta minä olen.
Älä anna koettelemusten hallita elämääsi.
Anna Jumalan sanoa viimeinen sana. Lupaan, että et pety.
Katkon jälkeen kanssamme studiossa on taivaallinen kuoro.
Olet rakkaus. Saat minut tuntemaan olevani ainutlaatuinen.
Olet rakkaus vaikka olen epäonnistunut.
Olet rakkaus, suloinen rakkaus, Sinun rakkautesi.
Käännekohta ei ole vain TV-ohjelma.
Seuraa meitä sosiaalisessa mediassa.
Tämän trion musiikissa äänten harmonia on tullut täydelliseksi.
Heidän lahjakkuutensa on huomattu, ja se on johtanut pöhinään verkossa.
Kanssani studiossa ovat Joseph Clarke, -
Mariah Hargrove ja Jessica Fox Resound-triosta. Tervetuloa. - Kiitos.
Kiitos kun tulitte ohjelmaan.
Viime vuodet ovat olleet teille yhtä pyöritystä.
Laulamisen aloititte kuitenkin paljon aikaisemmin.
Kaksi teistä tunsikin toisensa ja -
sitten tapasitte koulukuvioissa.
Erään näytelmän yhteydessä.
Olet sanonut, että hän pyöri ympärilläsi laulaen ja sinä ajattelit, -
että kuka on tämä nainen. - Näin oli.
Miten voit sanoa näin, koska sinähän olet se laulajalahjakkuus.
Kuulostaa ristiriitaiselta.
Jumalalla on oma tapansa tehdä asioita ja se sopii minulle.
Hän liitti meidät yhteen ja tässä olemme, tosi kiitollisina.
Yleiseen tietoisuuteen teidät toi joululaulu, -
jonka Ariana Grande tviittasi eteenpäin.
Kertokaa tätä edeltäneestä ajasta, -
koska olette kaiketi laulaneet suurimman osan elämäänne.
Olitte tehneet sitä hiljaisuudessa.
Olimme laulaneet ryhmänä noin kolme vuotta.
Joulusikermä, josta tuli suosittu, oli peräisin vuotta aikaisemmalta joululta.
Se siis eli kyperavaruudessa vuoden ennen kuin se löydettiin.
Kyllä. Olimme ladanneet sen YouTubeen, koska pidimme siitä.
Seuraavana vuonna se sitten huomattiin ja -
siitä seurasi kiinnostusta meitä kohtaan.
Jeesus on keskipisteenä kaikessa mitä teette. - Ehdottomasti.
Kertokaa mitä videon jälkeen tapahtui?
Nythän kaikki tuntevat ja rakastavat teitä.
Miltä uusi julkisuus ja mikroskoopin alla oleminen tuntuvat?
Se on kiinnostavaa, mutta tekee nöyräksi, -
koska meidän täytyy tarkkailla tekemisiämme.
Ruokakaupassa esimerkiksi, joku saattaa sanoa, että -
olet Mariah, Jojo tai Jessica Resoundista.
Meidän täytyy olla varovaisia, koska meitä todella seurataan.
Ette voi siis enää kaivaa nenäänne.
Jumala on koulinut meitä, eikä huomio ole tehnyt meistä ylimielisiä.
Täysin rehellisesti, se on tehnyt meistä nöyriä ja parempia ihmisiä.
Jojo, kysyn seuraavaksi sinulta.
Nyt kun tekemisiänne seurataan, joillekin tulee mieleen matkia.
He voivat jäljitellä sovituksia, ladata äänitteensä YouTubeen.
Onko teiltä kysytty miten te toimitte?
Kuinka me teimme, on hyvä kysymys.
Monet ihmiset innoittivat sikermän tekemistä.
Luulimme ajatustemme olevan hyviä ja he - lyttäsivät ne.
Meille ominaista on se, miten hyödynnämme materiaalia.
Kun sovitamme, ammennamme kaikista musiikkilajeista.
Haluamme tavoittaa jokaisen.
Uskon myös voiteluun ja koen sen olevan hyvin vahva.
Teemme yhdessä sovitukset, -
joita pidetään, jos niin voidaan sanoa, taianomaisina tai -
osuvammin kenties hyvinä.
On mahtavaa, että voimme levittää niitä kaikkialle.
Voisimme puhua siitä, mikä teitä inspiroi, musiikki tai muu.
Valmistautuessani kuuntelin aikaisempia haastattelujanne ja -
totesin, että teiltä on yhä uudestaan kysytty mistä trion nimi on peräisin.
Mietin, että mikä olisi kysymys, jota toivotte kysyttävän, -
mutta jota ei ole aiemmin kysytty.
Kuinka Resound äännetään?
Itse asiassa sitäkin on kysytty.
Paino voi olla joko 1. tai 2. tavulla.
Mikä muu kysymys olisi sellainen, jota toivotte kysyttävän?
Mikä yhdistää meitä? Sitä ei ole paljon kysytty.
Kuvitellaan etten kysynyt tuota. Ystävät, mikä teitä yhdistää?
Hyvä kysymys.
Sanoisin, mikä on huvittavaa kun emme tajunneet sitä aluksi, mutta -
se miten kasvoimme ja ylipäänsä lapsuutemme.
Me olimme kaikki jotenkin ulkopuolisia.
Olimme vähän nörttejä tai erotuimme joukosta, emme olleet suosittuja.
Emme oikein tienneet keitä olimme.
Uusin singlemme (Rakkaus kantaa), jonka kirjoitimme yhdessä, -
puhuu siitä, miten olemme oppineet rakastamaan itseämme.
Se on ollut meille pitkä tie.
Jos olette rehellisiä, mielessänne on varmaankin joku henkilö, -
joka kasvuiässänne oli loukkaavin.
Itse ajattelen ihmisiä, joiden mielestä ihoni oli liian tumma.
Enpä tiedä antaisinko heille ilmaislippuja konserttiini.
Pystyttekö te aidosti rakastamaan teitä loukanneita?
Sanoisin, että olen pääsemässä siihen.
Jotkut minua kiusanneista, jotka sanoivat ikäviä asioita, -
ovat nyt ystäviäni Facebookissa. He fanittavat, -
kyselevät konserteista ja pyytävät apua.
Mielelläni muistuttaisin heitä siitä mitä he ovat minulle tehneet, -
mutta Jumala sammuttaa kiihkoni.
Hän kehottaa antamaan anteeksi. Se on minun tehtäväni eikä heidän.
Mitä Resoundilla on edessään seuraavaksi?
Kuten Jessica sanoi aiemmin, meiltä on tulossa ulos uusi single.
Se sisältää todistuksemme ja -
kuinka tarinamme ovat samanlaisia ja kuitenkin erilaisia.
Jumalan rakkaus vapautti meidät ja teki meistä parempia ja vahvempia.
Lopuksi sanoisin sinulle Jojo, että älä alistu naisten luomille aikapaineille.
Jumalan arvosta olet ainoa mies ryhmässä, joten ole kuningas.
Kiitos tästä viisaudesta.
Toivottavasti näemme teitä uudestaan ja ehkä Lontooseen.
Osoitteemme on officialresound@gmail.com
Resound tarjoaa meille jotain erityistä myöhemmin ohjelmassa.
Onko mitään vahvempaa kuin isän ja lapsen välinen side?
Rakastat ja huolehdit lapsistasi. Jumala haluaa tehdä samoin.
Tutustu Isään. Hän haluaa avata rakastavan sydämensä sinulle.
Joukko teini-ikäisiä oli autoajelulla, kun rattijuoppo törmäsi heihin.
Heistä vain J.R. Gurley jäi taistelemaan elämästään.
Hänen äitinsä seurasi avuttomana vierestä.
Vakavasti loukkaantunut poika saattaa pystyä kertomaan mitä tapahtui.
1.7.1999. Newport News, Virginia. Päihtynyt kuljettaja ylitti keskiviivan.
Auto iskeytyi teini-ikäisten autoon 130 km/h nopeudella.
Eloonjääneitä on yksi.
Samaan aikaan Dyan Gurley yrittää saada unta kuultuaan Jumalan äänen.
Mielessäni oli sana "onnettouus". Koin, että se koski jotakuta läheistäni.
Hetken päästä Dyan sai puhelun sairaalasta.
Hänen 18-vuotias poikansa oli ollut pahassa onnettomuudessa.
Olin shokissa, lamaannuin, se ei tuntunut todelliselta.
Dyan ehti sairaalaan juuri kun hänen poikansa oli tulossa tajuihinsa.
Näin vain silmät, koska kasvot olivat pahasti vaurioituneet.
Hän kysyi, että äiti, kuolenko?
Äiti vastasi, että lapsi et kuole.
Jumala puhui, että jäät henkiin ja julistat mitä Herra on tehnyt.
J.R.:n aivot olivat turvonneet, leukaluu pirstoutunut ja -
hänen vasen kätensä oli murtunut.
Arvio oli, että hän ei selviäisi yötä hengissä.
En voinut uskoa todeksi kuulemaani.
Sisälläni pyysin, että Herra pelasta lapseni, älä anna hänen kuolla.
Tieto levisi. Seurakuntalaisia ja tuttuja alkoi kokoontua rukoilemaan.
Toisiinsa tukeutuen he sanoivat, ettei Jumala ottaisi poikaani.
He todella rukoilivat.
J.R. selvisi yön yli.
Leikkaus seuraavana aamuna kesti 8 h.
Lääkärien mukaan J.R. jäisi eloon mutta vammaisena.
Minulle jäisi aivovamma, käteni ei toimisi, puhuminen olisi vaikeaa ja -
ehkä tarvitsisin avustajan koko loppuelämäni.
Viikon päästä J.R. purki vihaansa Jumalaan.
Kuinka saatoit antaa tämän tapahtua?
Sanoin rehellisesti, etten halunnut elää vammautuneena.
Herran läsnäolo täytti huoneen.
Pyhä Henki lupasi, että parantuisin.
Aivan kuin mitään ei olisi tapahtunutkaan.
Toivo ja rauha virtasivat henkeeni ja koin elpyväni.
Päätin, etten olisi vihainen vaan luottaisin, että -
Herra tekee sen mitä on sanonut tekevänsä.
Tämän jälkeen parantuminen oli nopeampaan kuin lääkärit odottivat.
Tunsin kuinka kehoni alkoi palautua ennalleen.
Näkyvää muutosta tapahtui päivittäin.
Vaativaa terapiaa kesti useita kuukausia.
J.R. uskoi, että Jumala parantaa.
Tunsin Jumalan vahvistavan minua ja antavan uuden elämän ja tehtävän.
Päätin osaltani tarttua Jumalan lupaukseen ja palvella Häntä.
J.R. parantui kaikista vammoistaan seuraavan vuoden aikana.
Myös käsi alkoi toimia.
Pystyn tekemään kaikkea mitä ennenkin. Jumala paransi minut.
Nyt J.R. johtaa nuorten aikuisten palvelutyötä ja kertoo tarinaansa.
Jumala vastasi kaikkiin rukouksiini. Hän on uskollinen.
Aika ajoin joku katsoo minua ja toistaa Herran lupauksen sanomalla -
"näyttää, ettei mitään ole koskaan tapahtunutkaan".
Vastaukseni on, että näin Herrakin sanoi.
Jumala on uskollinen sanalleen ja lupauksilleen.
Minkä koettelemuksen keskellä oletkaan, -
Jumala voi parantaa ja vapauttaa, kun sitä pyydät.
Pyydetään ja rukoillaan yksinkertaisesti.
Isä, Jumala pyydän tässä ja nyt, että muutat tilanteeni.
Olen yrittänyt kaikkeni, mutta nyt myönnän, että -
tarvitsen apua itseäni suuremmalta.
Puutu tilanteeseeni ja auta.
Herra tänään rukoilen toivottomassa tilanteessa olevin puolesta, -
joiden voimat ovat loppuneet. Tartu asioihin.
Rukoilemme, että he saisivat tuntea kuinka -
Sinä kaikkivaltias Jumala puutut tilanteeseen ja -
teet sitä mikä on mahdotonta.
Rukoilemme väliintuloasi, ja että -
vapautat nämä ihmiset voimallasi.
Tätä pyydämme poikasi Jeesuksen Kristuksen nimessä.
Jos rukoilit kanssani, ole yhteydessä.
Resound-trion enkeliäänet täyttävät studion katkon jälkeen.
"Autuas se mies, joka kiusauksen kestää, -
sillä kun hänet on koeteltu, -
on hän saava elämän kruunun, -
jonka Herra on luvannut niille, jotka häntä rakastavat!" Jaak. 1:12
Ennen kuin päätämme, on aikaa yhdelle ajatukselle.
Monet asiat puhelimista sosiaaliseen mediaan kilpailevat huomiostamme.
Vähennä melua ja kuuntele Jumalan ääntä.
Resound, joka on löytänyt taivallisen taajuuden, -
laulaa lopuksi "Rakkaus kantaa".
Jumalan siunausta ja näkemiin.
Etsin vääristä paikoista saadakseni kokea, -
että joku oikeasti rakastaa minua.
Herra, olen niin monesti poikennut tahdostasi.
Olet kuitenkin aina antanut uuden mahdollisuuden korjata.
Olen yrittänyt, etten eläisi kuten ennen.
On mahtavaa, ettei rakkautesi mene rikki tai muutu.
Rakkaus, mitä teitkään puolestani Golgatalla.
Rakkaus, kuinka oletkaan pitänyt minusta kiinni.
Rakkaus, ihana rakkaus, Sinun rakkautesi.
Kuinka tunnenkaan olevani ainutlaatuinen.
Rakkautesi pysyy vaikka olen epäonnistunut.
Sinä rakastat ihanalla rakkaudellasi, Sinun rakkaudellasi.
Minun tarinani on vähän erilainen.
Teit minusta kauniin, mutta en nähnyt sitä.
Olin kaikkea mitä minun haluttiin olevan.
Nyt ymmärrän, että Sinä olet se, jota sydämeni kaipasi.
Sinä annoit itseluottamusta, mitä en ennen tuntenut.
Rakkautesi saa minut ikuisesti ylistämään ja palvomaan Sinua.
Rakkaus, mitä teitkään puolestani Golgatalla.
Rakkaus, kuinka oletkaan pitänyt minusta kiinni.
Rakkaus, ihana rakkaus, Sinun rakkautesi.
Kuinka tunnenkaan olevani ainutlaatuinen.
Rakkautesi pysyy vaikka olen epäonnistunut.
Sinä rakastat, ihana rakkaus, Sinun rakkautesi.
Tuntuu, että kaikki tiesivät keitä he olivat, ja -
mitä he olivat saaneet, mutta -
minä en tiennyt olleeni kadoksissa ennen kuin minut löydettiin.
En tiennyt, että harhailin päämäärättömästi.
Sinä annoit tarkoituksen ja identiteetin.
Ilman Sinua olen täysin rikkinäinen.
Käsittämätöntä kuinka teet kaiken kauniiksi.
Kiitos Herra, että muutat meitä, mutta olet itse muuttumaton.
Suomennos: Pirkko Oittinen